Om natten den 10. november 2019 udviklede en meningsudveksling sig voldeligt i Ny Mølle Stræde i Aalborg. Forurettede i sagen blev blandt andet slået i ansigtet flere gange. - Under overfaldet kommer der en medgerningsmand til stedet, som så tager del i overfaldet ved at sparke forurettede to gange. Vores efterforskning har indtil videre ført til, at vi har kunnet anholde og sigte den første af gerningsmændene, men vi mangler stadig identiteten på den medgerningsmand, som sparker, forklarer politikommissær Kenneth Rodam, Nordjyllands Politi, i en pressemeddelelse. Politiet kan kontaktes på 114 i forbindelse med henvendelser i sagen.

Opsummering:
Nordjyllands Politi beder nu offentligheden om hjælp til at fastslå identiteten på en mand, som menes at have medvirket til et groft overfald i Aalborg.